796 Riccia. 
interdum ita oppositae sunt, ut cavitatem pateriformem includant. 
In frondium basi corpuscula, bina vel singularia, solida, pallide 
fulva, rotundata vel oblonga, subcurva, Orchidearum tubera aequantia, 
radicellis involuta in extremis processuum brevium inveniuntur, quae, 
si sub aqua comprimuntur, farinam tenuem et globulos opacos edunt. 
Haec tubera tam similia illis, quae in AK. vesicata inveniuntur, ut 
hanc plantam inter Ziccias numerandam censuerimus, quamquam 
Symphyogynae habitum magis referat. Fructificatio tandem, quae adhuc 
latet, genus stabilire potest. (Taylor l. c.) 
